b'\n_START_ARTICLE_\nT\xc3\xb3tszentp\xc3\xa1l\n_START_PARAGRAPH_\nT\xc3\xb3tszentp\xc3\xa1l je biv\xc5\xa1e samostalno selo u ju\xc5\xbenoj zapadnoj Ma\xc4\x91arskoj._NEWLINE_Nalazi se u dana\xc5\xa1njoj \xc5\xa0omo\xc4\x91skoj \xc5\xbeupaniji, u mjestu Sempalu.\n_START_SECTION_\nPovijest\n_START_PARAGRAPH_\nSpominje se u papinom registru 1332. godine._NEWLINE_Poslije turske okupacije u ovim su krajevima zabilje\xc5\xbeeni doseljeni Hrvati ("Iliri (Hrvati u Ma\xc4\x91arskoj). U srednjem su vijeku u kraju ovog sela zabilje\xc5\xbeena ova sela: K\xc3\xa9r, Thekesk\xc3\xa9r, Ny\xc3\xadr-falu, N\xc3\xa9meti, Zobafalva, P\xc3\xa1lfalva (Szentp\xc3\xa1lfalu), Gyulvez, Szent-Gy\xc3\xb6rgy falu, Muszt, a sva su sru\xc5\xa1ena za turske vlasti._NEWLINE_Od 1660. pripada obitelji Sank\xc3\xb3, od 1690-ih Keszthelyima te obitelji hercega Esterh\xc3\xa1zyja sve do 1945. godine._NEWLINE_U 20. je stolje\xc4\x87u prvo pripadao Marcalinskom okrugu. Po metodologiji popisa iz 1910. godine koji je sve govornike ma\xc4\x91arskog pribrajao u Ma\xc4\x91are, u selu je \xc5\xbeivjelo 999 Ma\xc4\x91ara, od \xc4\x8dega 984 rimokatolika i 8 \xc5\xbeidovske vjere._NEWLINE_Do 1929. je godine bilo samostalno selo, a onda je upravnim preustrojem spojeno sa selom Varja\xc5\xa1kirom u novo selo Sempal (ma\xc4\x91. Somogyszentp\xc3\xa1l).'